নতুন দায়িত্বে তাপসী, রাজ্যের নারী উন্নয়ন বোর্ডের চেয়ারপার্সন পদে হলদিয়ার বিধায়ক

কলকাতা: ২০২৬ বিধানসভা ভোটের আগে তৃণমূলে যোগ দিয়ে শক্তি বাড়িয়েছেন হলদিয়ার বিধায়ক। ফুল বদল করেই নতুন দায়িত্ব পেলেন তাপসী মণ্ডল (Tapasi Mondal)। রাজ্যের নারী উন্নয়ন বোর্ডের চেয়ারপার্সন (Tapasi Mondal Chairperson Womens Dvelopement Board) পদের দায়িত্ব দেওয়া হল তাপসীকে। রাজনৈতিক মহলের একাংশের মত, শাসকদলে যোগ দেওয়ার জন্য এই পুরষ্কার হলদিয়ার বিধায়কের। বর্তমানে এই দফরের মন্ত্রী হলেন শশী পাঁজা।

সোমবার তৃণমূল ভবনে অরূপ বিশ্বাসদের হাত ধরে তাপসী মণ্ডল তৃণমূলে যোগ দেন। শাসকদলে যোগ দিয়ে হলদিয়ার বিধায়ক বলেন, বিজোপিতে বিভাজনের রাজনীতি চলছে। তা সমর্থন করতে পারছেন না। সকলকে নিয়ে একসঙ্গে চলতে হয়। তিনি হলদিয়ার উন্নয়ন চায়। আশা করি, এবার থেকে তা করতে পারব।” ওইদিনই তাপসী কালীঘাটে গিয়ে দলনেত্রী মমতা বন্দ্যোপাধ্যায়ের সঙ্গে দেখা করে আশীর্বাদ নেন। মমতা তাঁকে বলেন, ভালোভাবে কাজ করতে হবে।

আরও পড়ুন: রং মর্মে লাগুক, বেদনার যেন না হয়-কড়া নজরদারি কলকাতা পুলিশের

তৃণমূলের যোগ দেওয়ার দু’দিনের মধ্যেই হলদিয়ার বিধায়ককে সরকারি স্তরে বড় দায়িত্ব দেওয়া হল। রাজ্যের নারী উন্নয়ন বোর্ডের চেয়ারপার্সন হিসেবে নিযুক্ত হলেন তাপসী মণ্ডল। তাঁর অধীনেই চলবে বোর্ড। । উল্লেখ্য, ২০২১-এর আগে তাপসী ছিলেন সিপিএম। পরে একুশের ভোটের আগে পদত্যাগ করেন তিনি। ২০২১ সালে বিজেপির টিকিটে হলদিয়া থেকে লড়েছিলেন তাপসী মণ্ডল। তারপর জয়ীও হন তিনি। ক্রমেই দূরত্ব বাড়ছিল তাঁর দলের সঙ্গে। এরপর ১০ মার্চ তৃণমূলে যোগ দিলেন তাপসী।

অন্য খবর দেখুন